ส่อง”กลุ่มยานยนต์”กำไรQ3โตดี โบรกฯชู AH เป็นหุ้น top pick
ส่อง"กลุ่มยานยนต์"กำไร Q3 /60 โตดี ชู AH เป็นหุ้น top pick
28 ส.ค. 2560

บล.บัวหลวง ระบุในบทวิเคราะห์วันนี้ (28 ส.ค.) กลุ่มยานยนต์ สภาอุตสาหกรรมแห่งประเทศไทย (FTI) รายงานยอดผลิตรถยนต์เดือน ก.ค. เพิ่มขึ้น 3.3% เทียบช่วงเดียวกันของปีก่อน (แต่อ่อนตัวลง 9.3%เทียบเดือนก่อนหน้า) หนุนโดยความต้องการในประเทศเพิ่มขึ้น 7.5% เทียบช่วงเดียวกันของปีก่อน (แต่ลดลง 6.6%เทียบเดือนก่อนหน้า เพราะอัตราภาษีที่สูงขึ้น และน้ำท่วมภาคตะวันออกเฉียงเหนือ)
ในส่วนของการส่งออกลดลง 9.2%เทียบช่วงเดียวกันของปีก่อน และ 3.3%เทียบเดือนก่อนหน้า FTI ปรับลดคาดการณ์การผลิตรถยนต์ลงเหลือ 1.93 ล้านคัน (เดิม 2.0 ล้านคัน) อย่างไรก็ดีมองว่าจะเห็นภาพกำไรของหุ้นในกลุ่มฯเติบโต เทียบช่วงเดียวกันของปีก่อน ในไตรมาส 3/60 ได้ เลือก AH เป็น top pick